
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 632 


2 Αυγούστου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του ρυμοτομικού σχεδίου Πρέβεζας (ν. 
Πρεβέζης). 1 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που 
βρίσκονται εντός του ρυμοτομικού σχεδίου του δή¬ 
μου Χαλκίδος (ν. Εύβοιας) και καθορισμός ειδικών 


όρων και περιορισμών δόμησης αυτών". 2 

Χαρακτηρισμός ως διατηρητέου κτιρίου που βρίσκε¬ 
ται εντός του οικισμού Τρόπαια του δήμου Τροπαί¬ 
ων (Ν. Αρκαδίας) και καθορισμός ειδικών όρων και 

περιορισμών δόμησης αυτού. 3 

Καθορισμός οικοδομικών γραμμών και πλάτος οδών 
στους οικισμούς του Δήμου Νικηφόρου Φωκά Ν. 
Ρεθύμνης. 4 


ΔΙΑΤΑΓΜΑΤΑ 


Ο) 

Τροποποίηση του ρυμοτομικού σχεδίου Πρέβεζας 
(ν. Πρεβέζης) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις των άρθρων 152 (παρ. 6) και 154 του από 
14.7.1999 π.δ/τος "Κώδικας Βασικής Πολεοδομικής Νο¬ 
μοθεσίας" (Δ’ 580/1999). 

2. Τις διατάξεις της παρ. 9β του άρθρου 25 του ν. 
2508/1997 "Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις" (Α’ 124). 

3. Την αριθμ. Δ17α/10/30/Φ.2.2.1/23.5.2000 απόφαση 
του Πρωθυπουργού και του Υπουργού Περιβάλλοντος 


Χωροταξίας και Δημοσίων Έργων "Ανάθεση αρμοδιοτή¬ 
των Υπουργού Περιβάλλοντος Χωροταξίας και Δημοσίων 
Έργων στους Υφυπουργούς Περιβάλλοντος Χωροταξίας 
και Δημοσίων Έργων Αθανάσιο Αλευρά και Ηλία Ευθυ- 
μιόπουλο (Β’ 664)". 

4. Τις 271/1999, 381/1999 και 6/2000 γνωμοδοτήσεις 
του δημοτικού συμβουλίου Πρέβεζας. 

5. Την 114/2000 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

6. Τις 483/2000 και 148/2001 γνωμοδοτήσεις του Συμ¬ 
βουλίου της Επικράτειας με πρόταση του Υφυπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
Πρέβεζας (ν. Πρεβέζης) στο παραδοσιακό τμήμα αυτής 
και ειδικότερα στο 32 οικοδομικό τετράγωνο, με τον απο¬ 
χαρακτηρισμό του χώρου Πολιτιστικών Εκδηλώσεων, 
που καθορίσθηκε με το από 12.1.1996π.δ/γμα (Δ’ 139) και 
τη μετατροπή αυτού σε οικοδομήσιμο, όπως φαίνεται στο 
σχετικό πρωτότυπο διάγραμμα σε κλίμακα 1:1000, που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την αριθμ. 15345/2001 πράξη 
του και που αντίτυπό του σε φωτοσμίκρυνση δημοσιεύε¬ 
ται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβέρνησης. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 18 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΈΡΓΩΝ 

ΗΛΙΑΣ ΕΥΘΥΜΙΟΠΟΥΛΟΣ 

ΑΠΟΦΑΣΕΙ Σ 

Αριθιι. 19034/4539 (2) 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου του δήμου 
Χαλκίδος (ν. Εύβοιας) και καθορισμός ειδικών όρων 
και περιορισμών δόμησης αυτών". 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του από 
14.7.1999 π.δ/τος "Κώδικας Βασικής Πολεοδομικής Νο¬ 
μοθεσίας" (Δ’580), όπως αντικαταστάθηκε με το άρθρο 3 
του ν. 2831/2000 "Τροποποίηση των διατάξεων του ν. 
1577/1985 "Γενικός Οικοδομικός Κανονισμός και άλλες 
πολεοδομικές διατάξεις" (ΑΊ40). 

2. Τις διατάξεις του άρθρου 29Ατου ν. 1558/85 "Κυβέρ¬ 
νηση και Κυβερνητικά Όργανα" (ΑΊ37),όπως αυτό προ¬ 
στέθηκε με το άρθρο 27 του ν.2081 /92 (Α’ 154) και αντικα- 
ταστάθηκε με την παρ.2α του άρθρου 1 του ν. 2469/97 
(Α’38). 

3. Την υπ’αρ.103326/1281/15.12.96 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων “Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων" (ΦΕΚ 1126/Β/16.12,1996). 

4. Τις διατάξεις της παρ.Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων" (Α’9). 

5. Την από 28.2.2001 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το υπ’ αριθ. 46/2001 υπηρεσιακό σημείωμα της 
Δ/νσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

7. Την από 14.3.2001 σύμφωνη γνώμη των φερομένων 
ως ιδιοκτητών Αντωνίου Κολοβέα και Ουρανίας Προκοπή 
- Κολοβέα (αριθ. πρωτ. ΥΠΕΧΩΔΕ 7148/2281/15.3.2001). 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζονται ως διατηρητέα δύο (2) κτίρια και η 
μάντρα τους που βρίσκονται εντός του ρυμοτομικού σχε¬ 
δίου του δήμου Χαλκίδας (ν. Εύβοιας) επί των οδών Χα- 
τζοπούλου 22 και Κοτοπούλη φερόμενα ως ιδιοκτησία 
των Αντωνίου Κολοβέα και Ουρανίας Προκοπή - Κολοβέα, 
όπως φαίνονται με πορτοκαλί σκιαγράφιση στο σχετικό 
πρωτότυπο διάγραμμα σε κλίμακα 1:1000 που θεωρήθη¬ 
κε από τον Προϊστάμενο της Δ/νσης Τοπογραφικών 
Εφαρμογών με την 19034/2001 πράξη του και αντίτυπό 
του σε φωτοσμίκρυνση δημοσιεύεται με την παρούσα 
απόφαση στην Εφημερίδα της Κυβερνήσεως. 


2. Ως διατηρητέα χαρακτηρίζονται τα αρχικά κτίρια και 
η μάντρα όχι όμως και τα πάσης φύσεως καθ’ ύψος ή κατ’ 
επέκταση προσκτίσματα, που αλλοιώνουν αυτά. 

Ο καθορισμός των προσκτισμάτων που αλλοιώνουν τα 
αρχικά κτίρια πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια και μάν¬ 
δρα απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή καλλιτεχνικών 
και διακοσμητικών στοιχείων τους, όσο και των κτιρίων 
συνολικά, πλην των προσκτισμάτων ή των στοιχείων των 
κτιρίων και μάνδρας, σύμφωνα με την προηγούμενη πα¬ 
ράγραφο. 

4. Σε περίπτωση αποκατάστασης των κτιρίων και, προ- 
κειμένου να εκδοθεί σχετική οικοδομική άδεια, γίνεται 
πλήρης φωτογραφική και σχεδιαστική αποτύπωση του 
συνόλου των επί μέρους στοιχείων των κτιρίων και της 
μάνδρας. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στον φέροντα οργανισμό καθώς 
και επεμβάσεις για λόγους λειτουργικούς των προτεινο- 
μένων να χαρακτηρισθούν ως διατηρητέα, εφόσον δεν 
αλλοιώνεται ο αρχιτεκτονικός χαρακτήρας τους και δεν 
θίγονται τα διατηρητέα στοιχεία τους. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια και την 
μάνδρα. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για την χρήση των χώρων των 
κτιρίων, τοποθετημένων παραλλήλως και σε επαφή με τα 
κάθετα στοιχεία των διατηρητέων. 

7α. Αίτηση για προσθήκη στα διατηρητέα κτίρια καθώς 
και για ανέγερση νέου κτιρίου στο οικόπεδο που βρίσκο¬ 
νται τα διατηρητέα αποστέλλονται από την Πολεοδομική 
Υπηρεσία στην αρμόδια Υπηρεσία του Υ.ΠΕ.ΧΩ.Δ.Ε. με 
γνωμοδότηση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ) για ειδικές ρυθμίσεις σύμφωνα 
με τις διατάξεις του άρθρου 4 παρ. 2 του ν. 1577/85 (ΦΕΚ 
210/Α) όπως τροποποιήθηκε με το άρθρο 3 παρ. 2α του ν. 
2831/2000, εφ’όσον δεν παραβλάπτεται το διατηρητέο 
κτίριο και ο χώρος που το περιβάλλει. 

7β. Κατ’ εξαίρεση από το προηγούμενο εδάφιο και με 
σύμφωνη γνώμη της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ) επιτρέπονται μικρές προ¬ 
σθήκες μέχρι 10 τ.μ. κατ’ επέκταση του ισογείου του δια¬ 
τηρητέου κτιρίου και σε σημείο μη εμφανές από τον δρό¬ 
μο, εφόσον κριθούν αναγκαίες για τη λειτουργική 
εξυπηρέτηση του κτιρίου. 

8. Για οποιαδήποτε επέμβαση στο εξωτερικό και εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από την δη¬ 
μοσίευση της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 19 Ιουλίου 2001 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 18460/4430 (3) 

Χαρακτηρισμός ως διατηρητέου κτιρίου που βρίσκεται 
εντός του οικισμού Τρόπαια του δήμου Τροπαίων (Ν. 
Αρκαδίας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1. Τις διατάξεις της παρ. 2 του άρθρου ΙΙΟτου Κώδικας 
Βασικής Πολεοδομικής Νομοθεσίας (άρθρο μόνο του 
Κωδικοποιημένου Π.Δ/τοςτης 14/24.7.1999 (Δ’580) όπως 
αντικαταστάθηκε με την παρ.2 του άρθρου 3 του ν. 2831 
2000 “Τροποποίηση των διατάξεων του Ν. 1577/1985 "Γε¬ 
νικός Οικοδομικός Κανονισμός" και άλλες πολεοδομικές 
διατάξεις (Α' 140). 

2. Τις διατάξεις του άρθρου 29Α του Ν. 1558 Ί985 "Κυ¬ 
βέρνηση και Κυβερνητικά Όργανα" (ΑΊ37), όπως αυτό 
προστέθηκε με το άρθρο 27 του Ν. 2081 /1992 (Α’ 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την υπ’ αρ. 103326/1281/5.12.96 απόφαση του 
Υπουργού και Υφυπουργού Περιβάλλοντος, Χωροταξίας 
και Δημοσίων Εργων "Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γονικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων" (ΦΕΚ 1126/Β/16.12.1996). 

4. Τις διατάξεις της παρ. Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α’9). 

5. Την από 28.2.2001 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 14.5.2001 σύμφωνη γνώμη των φερομένων 
ως ιδιοκτητών Ιωάννας και Γεωργίου Αντωνοπούλου 
(αριθ. πρωτ. ΥΠΕΧΩΔΕ 12259/3841/01. 12260/3842/01). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στον οικισμό Τρόπαια του δήμου Τροπαίων (Ν. Αρκα¬ 
δίας) φερόμενο ως ιδιοκτησία Ιωάννας και Γεωργίου 
Αντωνοπούλου, όπως φαίνεται με διαγράμμιση σε τοπο- 
γραφικό διάγραμμα σε κλίμακα 1:00 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την αρ 18460/2001 πράξη του και που αντίτυπο 
του σε φωτοσμίκρυνση δημοσιεύεται με την παρούσα 
απόφαση. 

2. Στο κτίριο που χαρακτηρίζεται ως διατηρητέο απα¬ 
γορεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών διακο- 
σμητικών στοιχείων του. όσο και του κτιρίου συνολικά. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων. η στατική ενίσχυση και η εσωτερική διαρρύθ¬ 
μιση του κτιρίου, εφόσον δεν αλλοιώνεται ο γενικός αρχι¬ 
τεκτονικός χαρακτήρας του και δεν θίγονται τα διατηρη¬ 
τέα στοιχεία του. 

4. Επιτρέπεται η προσθήκη κατ’ επέκταση του διατηρη¬ 
τέου κτιρίου, σύμφωνα με τις ισχύουσες πολεοδομικές 
διατάξεις μετά από έγκριση της αρμόδιας ΕΠΑΕ. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των χώρων 
του κτιρίου. 

6. Για οποιαδήποτε εργασία στο εξωτερικό και εσωτε¬ 
ρικό του διατηρητέου κτιρίου και στο χώρο που το περι¬ 
βάλλει, καθώς και για την τοποθέτηση επιγραφών απαι¬ 
τείται έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2001 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1262/1797 (4) 

Καθορισμός οικοδομικών γραμμών και πλάτος οδών 

στους οικισμούς του Δήμου Νικηφόρου Φωκά Ν. Ρε- 

θύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του από 17.7.23 ΝΔ "περί σχεδίων πόλε¬ 
ων κλπ" (ΦΕΚ 228/Α/23). 

2. Το Ν. 1337/83 (ΦΕΚ 33/Α/83) όπως μεταγενέστερα 
τροποποιήθηκε και ισχύει. 

3. Το Ν. 2503/97 "Διοίκηση, οργάνωση, στελέχωσητης 
Περιφέρειας (ΦΕΚ 107/Α/30.5.97) 

4. Το άρθρο 29 του Ν.2831/2000 (ΦΕΚ 141/Α/00). 

5. Το Π.Δ/γμα της 24.4.85 (ΦΕΚ 181/Δ/85) όπως αυτό 
τροποποιήθηκε, συμπληρώθηκε και ισχύει και ειδικώτερα 
το άρθρο 6 αυτού. 

6. Τις αρ. 148/99 και 17/00 αποφάσεις του Δημοτικού 
Συμβουλίου του Δήμου Νικηφόρου Φωκά. 

7. Την από 22.9.99 εισήγηση της Δ/νσης Πολεοδομίας 
της Νομ/κής Αυτ/σης Ρεθύμνης, προς το ΣΧΟΠ του Νο¬ 
μού. 

8. Την θετική γνωμοδότηση του ΣΧΟΠ Ν. Ρεθύμνης 
όπως αυτή διατυπώνεται στο 1/01 Πρακτικό (6.3.01,πρά¬ 
ξη 14η). 

9. Το αρ. πρωτ. ΔΠ 6741/15.5.01 έγγραφο της Δ/νσης 
Πολεοδομίας της Νομ/κής Αυτ/σης Ρεθύμνης . 

10. Την από 14.6.01 εισήγηση της Δ/νσης ΠΕΧΩ Περι¬ 
φέρειας Κρήτης προς το Περιφερειακό ΣΧΟΠ. 

11 .Την θετική γνωμοδότηση του Περιφερειακού ΣΧΟΠ 
όπως αυτή διατυπώνεται στο πρακτικό με χρονολογία 
22.6.01 συνεδρίαση 6η, θέμα 6ο. 

12. Το από 29.11.00 σχεδιάγραμμα χάρτης όπου εμφα¬ 
νίζονται οι οικισμοί του Δήμου Νικηφόρου Φωκά και το 
οδικό δίκτυο τους με διαχωρισμό των οδών σε κύριες και 
δευτερεύουσες. 

13. Το γεγονός ότι ο καθορισμός των οικοδομικών 
γραμμών και το πλάτος των οδών στους οικισμούς του 
Δήμου Νικηφόρου Φωκά επιβάλλεται από κυκλοφορια- 
κούς περιβαλλοντικούς και πολεοδομικούς λόγους. 

14. Το γεγονός ότι από τις κανονιστικές διατάξεις αυτής 


της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε 

1. Α. Τον καθορισμό των οικοδομικών γραμμών σε όλους 
τους οικισμούς του Δήμου Νικ. Φωκά στους οποίους 
έχουνκαθοριστείτα όρια βάσει του Π.Δ/τος 24-4-85 (ΦΕΚ 
(81/Δ/85)ως εξής: 

α. Στις δευτερεύουσες οδούς 4 μ από το όριο ή 7 μέτρα 
από τον άξονα αυτών. 

β. Στις κύριες δημοτικές οδούς 5 μ από το όριο ή 9 μ. 
από τον άξονα. 

γ. Εξαιρούνται τα συνεκτικά τμήματα των παραδοσια¬ 
κών οικισμών, όπως ακριβώς αναφέρονται στο παραπάνω 
Διάταγμα. 

δ. Στα μικρού βάθους οικόπεδα που δημιουργήθηκαν 
πριν από την ισχύ του Π.Δ/τος της 24-4-85 (ΦΕΚ 
181 /Δ/85), στις κύριες οδούς η οικοδομική γραμμή είναι 
δυνατόν να τοποθετείται στα 4 μ. και σε καμιά περίπτωση 
μικρότερη των 2,5 μ. ώστε να εξασφαλίζεται πλάτος κτι¬ 
ρίου όχι μικρότερο των 8 μ. 

2. Β. Τον καθορισμό του εύρους των οδών ως εξής: 

α. Στις δευτερεύουσες οδούς που δημιουργούνται από 
κατάτμηση, κατώτατο όριο πλάτους οδού τα 6 μ. 

β. Στους υφιστάμενους δρόμους, κύριους και δευτε- 
ρεύοντες (πλην των συνεκτικών τμημάτων με κτίρια και 
από τις δύο πλευρές), όπου το πλάτος υπολείπεται των 8 
μ. και 6μ αντίστοιχα να τεθεί σε κοινή χρήση λωρίδα οικο¬ 
πέδου τόση ώστε να επιτυγχάνεται πλάτος οδού μέχρι 
τον άξονα της 4μ.ή 3 μ. με την προϋπόθεση ότι οι αναφε- 
ρόμενοι κύριοι και δευτερεύοντες δρόμοι είναι μόνο αυ¬ 
τοί που βρίσκονται εντός των ορίων των οικισμών που 
έχουν καθοριστεί με το Π.Δ/γμα 24.4.85 (ΦΕΚ7181/Δ/85) 
και όχι εκτός αυτών. 

3. Η ισχύς της παρούσας άρχεται από την δημοσίευση 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 3 Ιουλίου 2001 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





